Rainbow (norsk band)

For det engelske hardrockbandet med gitarist Richie Blackmore, se Rainbow (britisk band).   

Rainbow er et norsk danseband etablert i Sarpsborg i 1969, opprinnelig under navnet Anti Static.   

 Besetning 
Originalbesetningen bestod av Roy Morten Andersen og Morten Johansen med Ole Kr. Karlsen, Jan Tunli, Rune Brest og Tore Holger Nilsen. Simona Johnson var vokalist i mange år, men hun sluttet i bandet og i 1991 ble hun erstattet av Lars Kristoffersen. 

Fra 2017 er ingen av originalmedlemmene lenger med; Rainbow består nå av Kristoffersen med Marius Molstad, Per Bakkelund og Oddmund Iversby. Fra rundt 2020 er Iversby ute og bandet fremstår i trioformat. Denne versjonen av Rainbow har ved flere anledninger jobbet sammen med Tor Erik Gunstrøm.   

 Sangen «Bye Bye Baby Goodbye» 
Bandet fikk sitt gjennombrudd med Rune Sundbys låt «Bye Bye Baby Goodbye» (1984). Sangen ble ingen umiddelbar hit, men den sentimentale teksten festet seg hos mange og den ble snart en gjenganger på radioprogram som Nattønsket. Låta har solgt til platina.

I 2011 startet den norske radiostasjonen P4 et prosjekt der de daglig spilte fem sanger som hadde figurert på hitlistene på akkurat den datoen. Lytterne stemte på sine favoritter, og resultatet ble en liste som P4 døpte «Tidenes favoritter». På denne listen havnet Rainbows «Bye Bye Baby Goodbye» på 29. plass.

 Medlemmer 

 Lars Kristoffersen – vokal (1991–)
 Marius Molstad – gitar og vokal
 Per Olaf Bakkelund – trommer

 Tidligere medlemmer 

 Roy Morten Andersen
 Morten Johansen
 Ole Kr. Karlsen
 Jan Tunli
 Rune Brest
 Tore Holger Nilsen
 Bjørn Haugland
 Børre Nilsen
 Dag Arnesen
 Geir Torgersen
 Jon J. Gåsvatn
 Per Arne Lunde
 Stig H. H. Halvorsen
 Terje Rian
 Simona Johnson – vokal
 Oddmund Iversby – keyboard

Diskografi

 Album 
1977: Freske avspark (Scanax Music)
1982: Flying Colours (Caramba)
1985: Bye-Bye Baby Goodbye (Bahama Records)
1994: Repeat And Fade (Berg Distribusjon)
2005: Blå Blå Øyne (Tylden & Co)
2007: God morgen Norge (Tylden & Co)
2010: Den fineste i verden (Tylden & Co)
2012: 20 år med Lars Kristoffersen – samleplate (Tylden & Co)
2017: Bjerke Sag (Tylden & Co)

 Singler, EP 

 1981: «Letter» / «Loving Arms» (Lyn + Torden)
 1981: «Kjøpedilla» (Lyn + Torden)
 1985: «Kjære Kong Olav» (Bahama Records)
 1985: «Bye Bye Baby Goodbye» (Bahama Records)

 Referanser 

 Eksterne lenker 



Kategori:Norske danseband
Kategori:Band etablert i 1969